
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 102 

31 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία τήρησης του Μητρώου Εργοληπτικών 
Επιχειρήσεων (Μ.Ε.ΕΠ.) και των Νομαρχιακών Μη¬ 
τρώων, συγκρότηση και λειτουργία της Επιτρο¬ 
πής Μ.Ε.ΕΠ. και άλλες διατάξεις. 1 

Καθορισμός αποζημίωσης του Προέδρου, των Με¬ 
λών, του Εισηγητή και του Γραμματέα των Ειδι¬ 
κών Πενταμελών Υπηρεσιακών Συμβουλίων Α/θμι- 
ας και Β/θμιας Εκπ/σης (Ε.Π.Υ.Σ.Π.Ε. - Ε.Π.Υ.Σ.Δ.Ε.) 

της Ο.Δ. Γερμανίας. 2 

Σύσταση και συγκρότηση δμελούς Επιτροπής Διε¬ 
νέργειας, Αξιολόγησης και Εισήγησης για Ανάθε¬ 
ση του Ανοικτού Δημόσιου Διεθνούς Διαγωνισμού 
του έργου «ΟΛΟΚΛΗΡΩΜΕΝΟ ΠΡΟΓΡΑΜΜΑ ΤΟΥ¬ 
ΡΙΣΤΙΚΗΣ ΠΡΟΒΟΛΗΣ ΠΕΡΙΦΕΡΕΙΑΣ ΔΥΤΙΚΗΣ ΜΑ¬ 
ΚΕΔΟΝΙΑΣ» που προκηρύχθηκε με την υπ’ αριθμ. 
5089/27.10.2005 Απόφαση του Γ ενικού Γ ραμματέα 

Περιφέρειας Δυτικής Μακεδονίας. 3 

Τροποποίηση της υπ’ αριθμ. 2164/81/10.1.2005 από¬ 
φασης του Γ ενικού Γ ραμματέα Δυτικής Μακεδο¬ 
νίας περί σύστασης και συγκρότησης δμελούς 
Επιτροπής Διενέργειας, Αξιολόγησης και Εισή¬ 
γησης για Ανάθεση του Ανοικτού Δημόσιου Διε¬ 
θνούς Διαγωνισμού του έργου «ΟΛΟΚΛΗΡΩΜΕΝΟ 
ΠΡΟΓΡΑΜΜΑ ΤΟΥΡΙΣΤΙΚΗΣ ΠΡΟΒΟΛΗΣ ΠΕΡΙΦΕ¬ 
ΡΕΙΑΣ ΔΥΤΙΚΗΣ ΜΑΚΕΔΟΝΙΑΣ» που προκηρύχθη¬ 
κε με την υπ’ αριθμ. 5089/27.10.2005 απόφαση του 


Γενικού Γραμματέα Δυτικής Μακεδονίας. 4 

Χορήγηση άδειας άσκησης επαγγέλματος Κοινω¬ 
νικού Λειτουργού στη Σταυριανάκου Σταυρούλα 
του Πέτρου. 5 


Α ΠΟΦΑΣΕΙ Σ 

Αριθ. Δ15/ΟΙΚ/1056 (1) 

Διαδικασία τήρησης του Μητρώου Εργοληπτικών Επι¬ 
χειρήσεων (Μ.Ε.ΕΠ.) και των Νομαρχιακών Μητρώων, 
συγκρότηση και λειτουργία της Επιτροπής Μ.Ε.ΕΠ. 
και άλλες διατάξεις. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 16 παρ. 15 του ν. 1418/1984 
«Δημόσια έργα και ρυθμίσεις συναφών θεμάτων» (Α' 23), 
όπως αυτή αντικαταστάθηκε με το άρθρο 4 του ν. 2940/ 
2001 «Αναπτυξιακά φορολογικά και θεσμικά κίνητρα για 
τις επιχειρήσεις του κατασκευαστικού τομέα και άλλες 
διατάξεις» (ΦΕΚ Α' 180). 

2. Τ ις διατάξεις του άρθρου 90 του Κώδικα Νομοθεσίας 
για την «Κυβέρνηση και τα κυβερνητικά όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α' 98). 

3. Την ανάγκη που προέκυψε από την εφαρμογή της 
απόφασης του Υπουργού Περιβάλλοντος, Χωροταξί¬ 
ας και Δημοσίων Έργων με αρ. πρωτ. Δ17α/04/50/Φ.Ν. 
430/2-11.10.2001 (ΦΕΚ Β' 1314) για απλοποίηση και απο¬ 
σαφήνιση των διαδικασιών τήρησης του Μητρώου Ερ¬ 
γοληπτικών Επιχειρήσεων. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

ΚΕΦΑΛΑΙΟ Α' 

ΜΗΤΡΩΟ ΕΡΓΟΛΗΠΤΙΚΩΝ ΕΠΙΧΕΙΡΗΣΕΩΝ (ΜΕΕΠ) 
Άρθρο 1 

Τήρηση Μητρώου Εργοληπτικών Επιχειρήσεων 
(ΜΕΕΠ) 

1. Το Μητρώο Εργοληπτικών Επιχειρήσεων (εφεξής 

Μ.Ε.ΕΠ.) των άρθρων 15 και 16 ν. 1418/1984 όπως ισχύουν, 
τηρείται από τη Δ/νση Μητρώων και Τεχνικών Επαγγελ¬ 
μάτων (Δ15) της Γενικής Γραμματείας ΔημοσίωνΈργων 
του Υ.ΠΕ.ΧΩ.Δ.Ε. Στα πλαίσια τήρησης του Μητρώου, η 
υπηρεσία αυτή ασκεί τις αρμοδιότητες που της παρέχει 
ο νόμος και ιδίως συγκεντρώνει, έλεγχα και καταχωρεί 
μηχανογραφικά τα στοιχεία που είναι απαραίτητα για 
την εγγραφή, κατάταξη, αναθεώρηση εγγραφής και δι¬ 
αγραφή των εργοληπτικών επιχειρήσεων και παρέχει 
σχετικές πληροφορίες στις υπηρεσίες του δημόσιου 
τομέα, όταν ζητούνται. 

Χορηγεί επίσης «Ενημερότητα Πτυχίου» (Ε.Π.) στις 
εργοληπτικές επιχειρήσεις που υποχρεώνονται από το 
νόμο να διαθέτουν. 

2. Η Επιτροπή Μ.Ε.ΕΠ. του άρθρου 2 είναι αρμόδια 
για την εγγραφή, την αναθεώρηση εγγραφής και κα¬ 
τάταξη των εργοληπτικών επιχειρήσεων στο Μ.Ε.ΕΠ. 
μέχρι και την 5η τάξη. Για την εγγραφή, αναθεώρηση 
εγγραφής και κατάταξη στις τάξεις έκτη (6η) και έβδομη 
(7η) εκδίδεται απόφαση από τον Υπουργό Περιβάλλο¬ 
ντος, Χωροταξίας και Δημοσίων Έργων, ύστερα από 
γνώμη της επιτροπής Μ.Ε.ΕΠ. Η υπηρεσία τήρησης του 
Μ.Ε.ΕΠ., με υπογραφή του Προϊσταμένου της, εκδίδει τις 
πρωτότυπες βεβαιώσεις εγγραφής στο Μ.Ε.ΕΠ. (πτυχία), 
ύστερα από την έκδοση της σχετικής απόφασης κατά 
τα ανωτέρω. 

3. Οι εγγεγραμμένες στο Μ.Ε.ΕΠ. εργοληπτικές επι¬ 
χειρήσεις οφείλουν να γνωστοποιούν στην υπηρεσία 
τήρησης του Μ.Ε.ΕΠ., κάθε επικείμενη αντικατάσταση 
των προσώπων που, κατά την εγγραφή ή αναθεώρηση 
του πτυχίου αποτέλεσαν την ελάχιστη στελέχωση της 
επιχείρησης. Αντικατάσταση στελέχους επιτρέπεται 
μόνο για σοβαρό λόγο, εγκρίνεται από την Επιτροπή 
Μ.Ε.ΕΠ. ύστερα από εισήγηση της Υπηρεσίας τήρησης 
του Μ.Ε.ΕΠ. και καταχωρείται σε ειδική θέση του εντύ¬ 
που της βεβαίωσης ΜΕΕΠ της επιχείρησης. 

Αρθρο 2 

Λειτουργία επιτροπής Μ.Ε.ΕΠ. 

1. Η επιτροπή Μ.Ε.ΕΠ. συγκροτείται κατά τα οριζόμενα 
στο άρθρο 16 παρ. 14 του ν. 1418/1984 (όπως το άρθρο 
αυτό ισχύει). Εφόσον στις διατάξεις του άρθρου αυτού 
δεν ορίζεται διαφορετικά, ισχύουν για τη συγκρότηση, 
τη λειτουργία και τη λήψη των αποφάσεων της οι δια¬ 
τάξεις των άρθρων 13-15 του ν. 2690/1999. 

Γ ια την ύπαρξη νόμιμης απαρτίας απαιτείται η πα¬ 
ρουσία του Προέδρου ή του αναπληρωτή του και επτά 
εκ των μελών της. 

2. Οι αποφάσεις της επιτροπής λαμβάνονται με πλειο- 
ψηφία των παρόντων μελών και σε περίπτωση ισοψηφίας 
υπερισχύει η γνώμη υπέρ της οποίας τάχθηκε ο Πρόε¬ 
δρος ή ο προεδρεύων αναπληρωτής του. Στη συνεδρίαση 
συμμετέχει ως εισηγητής χωρίς ψήφο ο Προϊστάμενος 
της Υπηρεσίας αναπληρούμενος από τον Προϊστάμενο 
του αρμόδιου για την υπόθεση τμήματος. 

3. Η Επιτροπή τηρεί συνοπτικά πρακτικά για τις συνε¬ 
δριάσεις της στα οποία ενσωματώνεται η εισήγηση. Τα 
πρακτικά τηρούνται σε κινητά φύλλα που μονογράφο- 
νται και αριθμούνται με ενιαία ετήσια αύξουσα αρίθμηση 
από τον Πρόεδρο της Επιτροπής επικυρώνονται και 
υπογράφονται απ’ αυτόν και τον Γραμματέα. 


Αντίγραφα των πρακτικών παραδίδονται στην Υπηρε¬ 
σία για τις δικές της ενέργειες όταν αφορούν εγγραφή, 
επανάκριση, αναθεώρηση ή οποιαδήποτε άλλη μεταβο¬ 
λή της εγγραφής εργοληπτικής επιχείρησης 

4. Η Επιτροπή συνεδριάζει σε τακτές συνεδριάσεις 
που τις ορίζει ο Πρόεδρος της. Στην περίπτωση αυτή 
δεν απαιτείται κλήτευση των μελών. Τα θέματα που 
πρόκειται να συζητηθούν στην επόμενη συνεδρίαση 
καταχωρούνται στην ημερήσια διάταξη που γνωστο¬ 
ποιείται στα τακτικά μέλη, δύο τουλάχιστον ημέρες 
πριν την ημέρα της συνεδρίασης μη περιλαμβανομένης 
της ημέρας αυτής. 

Τα αναπληρωματικά μέλη συμμετέχουν νόμιμα στη 
συνεδρίαση εφόσον απουσιάζει ή κωλύεται το αντί¬ 
στοιχο τακτικό. Για την έγκαιρη και νόμιμη ειδοποίη¬ 
ση τους φροντίζει το τακτικό μέλος που πρόκειται να 
απουσιάσει. 

5. Μέσα στο μήνα Ιανουάριο κάθε έτους η επιτροπή 
ΜΕΕΠ συνέρχεται σε ειδική συνεδρίαση προκειμένου 
να συντάξει την εισηγητική έκθεση της παρ. 14 του 
άρθρου 16 του ν. 1418/1984, προς τον Υπουργό Περιβάλ¬ 
λοντος Χωροταξίας και Δημοσίων Έργων, με αιτιολο¬ 
γημένες προτάσεις για τη βελτίωση της λειτουργίας 
του Μ.Ε.ΕΠ. 

Άρθρο 3 

Εγγραφή στο Μ.Ε.ΕΠ. 

1. Οι εργοληπτικές επιχειρήσεις εγγράφονται και κα¬ 
τατάσσονται στο Μ.Ε.ΕΠ., σε ορισμένη τάξη ανά κατη¬ 
γορία έργων, με αίτηση τους η οποία συντάσσεται σύμ¬ 
φωνα με υπόδειγμα που χορηγείται από την υπηρεσία. 
Η αίτηση συνοδεύεται από τα ακόλουθα δικαιολογητικά 
και στοιχεία: 

α)Έγγραφα νομιμοποίησης του αποφασιστικού οργά¬ 
νου της επιχείρησης και του νομίμου (-ων) εκπροσώπου 
(ων) της (ΦΕΚ, ή καταστατικό από το οποίο προκύπτουν 
οι διαχειριστές των Ο.Ε., ΕΈ. και Ε.Π.Ε., καθώς και τα 
μέλη του Δ.Σ. της Α.Ε.). 

β) Υπεύθυνη δήλωση του νομίμου εκπροσώπου της 
επιχείρησης, για τα στοιχεία των στελεχών με πτυχίο 
Μ.Ε.Κ. που αποτελούν την ελάχιστη κατά το νόμο στε¬ 
λέχωση της επιχείρησης και υπεύθυνες δηλώσεις των 
στελεχών αυτών, θεωρημένες νόμιμα για το γνήσιο της 
υπογραφής, ότι αποδέχονται την κατά αποκλειστικό¬ 
τητα στελέχωση της επιχείρησης και ότι θα δηλώσουν 
κάθε σχετική μεταβολή. 

γ) Στοιχεία για την οικονομική κατάσταση της επιχεί¬ 
ρησης. Για τις επιχειρήσεις που συντάσσουν ισολογι¬ 
σμούς υποβάλλονται οι ισολογισμοί των τριών τελευ¬ 
ταίων ετών, ή και λιγότερων αν η επιχείρηση λειτουργεί 
λιγότερα έτη. 

δ) Καταστάσεις προσωπικού της επιχείρησης θεω¬ 
ρημένες από την Επιθεώρηση Εργασίας και συμβάσεις 
εργασίας του προσωπικού θεωρημένες από αρμόδια 
Δ.Ο.Υ. 

ε) Στοιχεία για τα έργα που εκτέλεσε η επιχείρηση 
κατά την προηγούμενη τριετία. Έργα του τρέχοντος 
έτους μέχρι και το τελευταίο ημερολογιακό τρίμηνο 
πριν την υποβολή της αίτησης θα λαμβάνονται υπόψη 
εφόσον περιλαμβάνονται σε προσωρινό ισολογισμό και 
προκύπτουν από αντίστοιχα πιστοποιητικά, τιμολόγια, 
φορολογικές δηλώσεις κ.λ.π. 

στ) Πίνακες ιδιόκτητου μηχανικού εξοπλισμού. 

ζ) Πιστοποιητικά ότι η επιχείρηση δεν τελεί σε πτώ- 

χευση, σε εκκαθάριση ή αναγκαστική διαχείριση. Προκει- 
μένου περί επιχειρήσεων με μορφή προσωπικής εταιρεί¬ 
ας προσκομίζονται πιστοποιητικά περί μη πτωχεύσεως 
και για τους ομόρρυθμους εταίρους. 

Αν η επιχείρηση διαθέτει Ενημερότητα Πτυχίου σε 
ισχύ υποβάλλεται υπεύθυνη δήλωση του νομίμου εκ¬ 
προσώπου της ότι ισχύουν τα προκύπτοντα από την 
Ε.Π. Στην περίπτωση αυτή δεν υποβάλλονται τα υπό 
α) και ζ) στοιχεία. 

Τα υπό γ' και ε' της προηγούμενης παραγράφου στοι¬ 
χεία δεν υποβάλλονται, εφόσον περιλαμβάνονται στις 
κατ’ έτος υποβαλλόμενες Εκθέσεις Δραστηριότητας 
και πιστοποιητικά εκτέλεσης έργων, που προβλέπονται 
στις διατάξεις των παρ. 4, 5 και 6 του άρθρου 16 του 
ν. 1418/1984 (όπως ισχύει) και των κανονιστικών αποφά¬ 
σεων που εκδόθηκαν κατ’ εξουσιοδότησή τους. Αν οι 
ανωτέρω Εκθέσεις Δραστηριότητας και Πιστοποιητικά 
εκτέλεσης έργων δεν καλύπτουν ολόκληρο το χρονικό 
διάστημα της τριετίας υποβάλλονται μόνο τα στοιχεία 
που αφορούν το μη καλυπτόμενο διάστημα. 

2. Εφόσον τα προσκομισθέντα στοιχεία κριθούν ελ¬ 
λιπή μπορεί η Υπηρεσία να ζητήσει τη συμπλήρωση 
τους. Προς τούτο καλείται εγγράφως ο εκπρόσωπος 
της επιχείρησης για τη συμπλήρωση ή τη διατύπωση 
αντιρρήσεων μέσα σε ορισμένη προθεσμία, που δεν 
μπορεί να είναι μικρότερη των δέκα, ούτε μεγαλύτερη 
των είκοσι ημερών. Η εισήγηση της Υπηρεσίας προς την 
Επιτροπή ΜΕΕΠ υποβάλλεται αφού ληφθούν υπόψη οι 
τυχόν υποβληθείσες αντιρρήσεις ή παρέλθει άπρακτη 
η ταχθείσα προθεσμία. 

3. Η Επιτροπή Μ.Ε.ΕΠ. ή ο Υπουργός ΠΕ.ΧΩ.Δ.Ε. αντί¬ 
στοιχα, αποφασίζει για την εγγραφή ή αναθεώρηση 
εγγραφής και την κατάταξη των επιχειρήσεων, σύμφωνα 
με το νόμο, λαμβάνοντας υπόψη αφ’ ενός τα πιστο¬ 
ποιητικό και στοιχεία που συγκεντρώνει αυτεπάγγελ- 
τα η υπηρεσία τήρησης του Μ.Ε.ΕΠ. και αφ’ ετέρου τα 
στοιχεία που υποβάλει η αιτούσα επιχείρηση. Μετά την 
έκδοση της απόφασης του αρμόδιου οργάνου εκδίδεται 
από την Υπηρεσία τήρησης του Μ.Ε.ΕΠ. η βεβαίωση 
εγγραφής (πτυχίο) και αποστέλλεται με ΕΑΧ σχετική 
γνωστοποίηση στην επιχείρηση, που καλείται να προ- 
σέλθει και να παραλάβει τη βεβαίωση μέσα σε δέκα (10) 
ημέρες από τη γνωστοποίηση. Η έκδοση της βεβαίωσης, 
η αποστολή γνωστοποίησης και η παραλαβή σημειώ¬ 
νονται σε ειδικό βιβλίο που τηρείται στην Υπηρεσία. 
Η εγγραφή και κατάταξη της επιχείρησης ισχύει για 
όλες τις συνέπειές της από την ημέρα της παραλαβής 
της βεβαίωσης ή της άπρακτης λήξης της ΙΟήμερης 
προθεσμίας. 

Αρθρο 4 

Τακτική αναθεώρηση -Έκτακτη αναθεώρηση με 
πρωτοβουλία της επιχείρησης 

1. Η εγγραφή και κατάταξη των επιχειρήσεων υπό- 
κειται σε τακτική αναθεώρηση, η οποία διενεργείται 
ύστερα από αίτηση της ενδιαφερόμενης επιχείρησης η 
οποία υποβάλλεται στην υπηρεσία τήρησης του Μ.Ε.ΕΠ. 
κατά το τελευταίο τρίμηνο, πριν την αναγραφόμενη στη 
βεβαίωση (πτυχίο) ημερομηνία λήξης της ισχύος της. 

Στην περίπτωση αυτή η νέα βεβαίωση αρχίζει να ισχύ¬ 
ει αμέσως μετά τη λήξη της παλαιός. 

2. Αίτηση για την τακτική αναθεώρηση της εγγραφής 
μπορεί επίσης να υποβληθεί και μέσα σε προθεσμία 


εξήντα ημερών από την ημερομηνία λήξης του πτυχίου. 
Στην περίπτωση αυτή το παλαιό πτυχίο εξακολουθεί να 
ισχύει μέχρι το πέρας της προθεσμίας αυτής. Εφόσον 
υποβληθεί εμπρόθεσμη αίτηση, το νέο πτυχίο αρχίζει να 
ισχύει από την ημερομηνία έκδοσης της σχετικής απόφα¬ 
σης της Επιτροπής Μ.Ε.ΕΠ. ή του Υπουργού ΠΕ.ΧΩ.Δ.Ε. 

3. Οι εγγεγραμμένες στο Μ.Ε.ΕΠ. επιχειρήσεις μπο¬ 
ρούν να υποβάλλουν αίτηση για έκτακτη αναθεώρηση 
της βεβαίωσης εγγραφής και κατάταξής τους μετά την 
συμπλήρωση διετίας από την ημερομηνία εγγραφής, ή 
αναθεώρησης (τακτικής ή έκτακτης) του πτυχίου τους. 
Αίτηση που υποβάλλεται πριν τη λήξη της διετίας δεν 
λαμβάνεται υπόψη και δεν επιφέρει συνέπειες. 

4. Για την αναθεώρηση της εγγραφής κατά το άρθρο 
αυτό, ισχύουν κατά τα λοιπά ανάλογα οι διατάξεις του 
προηγούμενου άρθρου. 

Άρθρο 5 

Έκτακτη αναθεώρηση με πρωτοβουλία της υπηρεσίας 

1. Οι εγγεγραμμένες στο Μ.Ε.ΕΠ. επιχειρήσεις υπο¬ 
χρεώνονται να ανακοινώνουν εγγράφως στην υπηρεσία 
τήρησης του Μ.Ε.ΕΠ., μέσα σε προθεσμία ενός μηνάς 
από την επέλευση τους τις μεταβολές στα στοιχεία 
που χρησιμοποιήθηκαν για την εγγραφή και κατάταξή 
της, εφόσον αυτές αφορούν απώλεια των κατωτέρων 
νομίμων αποδεκτών ορίων κατάταξης (στελέχωση, κε¬ 
φάλαιο, πάγια στοιχεία κ.λ,π.) και να αναπληρώνουν τις 
σχετικές ελλείψεις μέσα σε προθεσμία δυο μηνών από 
την υποβολή της ανακοίνωσης. 

2. Αν με υπαιτιότητα της επιχείρησης οι μεταβολές 
δεν γνωστοποιηθούν και δεν αναπληρωθούν οι ελλείψεις 
εμπρόθεσμα, επέρχονται οι ακόλουθες συνέπειες, όταν 
με οποιονδήποτε τρόπο οι μεταβολές περιέλθουν σε 
γνώση της υπηρεσίας: α) η επιχείρηση χάνει το δικαίωμα 
να αναπληρώσει τις ελλείψεις, και κινείται η διαδικασία 
έκτακτης αναθεώρησης της κατάταξης της στο Μ.Ε.ΕΠ., 
β) για τις ανάγκες ανάθεσης και εκτέλεσης των έργων 
η αναθεώρηση του πτυχίου της επιχείρησης ανατρέχει 
στο χρόνο επέλευσης της κρίσιμης μεταβολής. 

3. Εφόσον οι μεταβολές της παρ. 1 δηλωθούν και 
αναπληρωθούν εμπρόθεσμα οι ελλείψεις (εκτός των 
στοιχείων της Έκθεσης Δραστηριότητας), η Επιτροπή 
ΜΕΕΠ, εγκρίνει τις μεταβολές, μετά από εισήγηση της 
υπηρεσίας. 

4. Εφόσον συντρέχουν λόγοι έκτακτης αναθεώρησης 
της κατάταξης εργοληπτικής επιχείρησης, η υπηρεσία 
την καλεί να λάβει γνώση των στοιχείων και να υπο¬ 
βάλλει τις αντιρρήσεις της, μέσα σε προθεσμία είκοσι 
ημερών από την κοινοποίηση της πρόσκλησης. Μετά τη 
λήψη των αντιρρήσεων ή την άπρακτη παρέλευση της 
προθεσμίας η Υπηρεσία επαναξιολογεί την επιχείρη¬ 
ση και υποβάλλει το ταχύτερο δυνατόν εισήγηση στην 
Επιτροπή ΜΕΕΠ για την αναθεώρηση της εγγραφής και 
την τάξη ανά κατηγορία έργων στην οποία πρέπει να 
καταταγεί η επιχείρηση. Η Επιτροπή Μ.Ε.ΕΠ. αποφασίζει 
για την αναθεώρηση της εγγραφής και την κατάταξη 
της επιχείρησης, μετά από έγγραφη κλήση που κοινο¬ 
ποιείται σ’ αυτήν, δέκα (10) τουλάχιστον ημέρες πριν 
τη συνεδρίαση. Κατά τα λοιπά, ως προς την απόφαση, 
την έκδοση της νέας βεβαίωσης, την γνωστοποίησή 
της στην επιχείρηση και τις συνέπειες έχουν ανάλογη 
εφαρμογή οι διατάξεις του άρθρου 3. 

5. Μετά την αναθεώρηση της εγγραφής και την έκ- 

δόση νέας βεβαίωσης καταχωρείται με μέριμνα της 
υπηρεσίας σχετική ανακοίνωση στην επίσημη ιστοσε¬ 
λίδα της Γενικής γραμματείας Δημοσίων Έργων του 
Υπουργείου Περιβάλλοντος, Χωροταξίας και Δημοσίων 
Έργων (99άθ.9Γ). 

Άρθρο 6 

Αυτοδίκαιη διαγραφή 

1. Οι εγγεγραμμένες στο ΜΕΕΠ επιχειρήσεις διαγρά¬ 
φονται αυτοδίκαια στις εξής περιπτώσεις: 

α) Θανάτου, πτώχευσης, απαγόρευσης ή θέσης σε κα¬ 
τάσταση δικαστικής αντίληψης του φυσικού προσώπου 
που ασκεί την επιχείρηση, όταν πρόκειται για ατομική 
επιχείρηση. 

β) Διάλυσης, πτώχευσης ή θέσης υπό εκκαθάριση του 
νομικού προσώπου που ασκεί την επιχείρηση. 

γ) Αίτησης της επιχείρησης περί διαγραφής της, συνο- 
δευόμενης από την βεβαίωση εγγραφής στην Υπηρεσία 
από την επιχείρηση. 

δ) Μη υποβολής, μέσα στις προθεσμίες του άρθρου 4 
της παρούσας, αίτησης τακτικής αναθεώρησης μέσα σε 
εξήντα ημέρες από την συμπλήρωση τριετίας ή εξαετίας 
σύμφωνα με την παρ. 9 του άρθρου 16 του ν. 1418/1984, 
ή των στοιχείων που απαιτούνται, κατά την παρ. 4 του 
προηγούμενου άρθρου, για την έκτακτη αναθεώρηση 
της εγγραφής της επιχείρησης. 

ε) Μη υποβολής αίτησης για έκδοση Ενημερότητας 
Πτυχίου, εντός έξι (6) μηνών από τη λήξη της προη¬ 
γούμενης. 

2. Για την διαγραφή εκδίδεται διαπιστωτική πράξη του 
Προϊσταμένου της Υπηρεσίας, μέσα σε ένα μήνα από 
α) το χρόνο περιέλευσης στην υπηρεσία των στοιχείων 
των περ. α' - γ' της προηγούμενης παραγράφου, β) την 
άπρακτη πάροδο της προθεσμίας της παρ. 2 του άρ¬ 
θρου 4 για την υποβολή αίτησης τακτικής αναθεώρησης, 
γ) την άπρακτη πάροδο της 20ήμερης προθεσμίας της 
παρ. 4 του προηγούμενου άρθρου και εφόσον δεν προ- 
σκομισθούν στοιχεία για την αναθεώρηση εγγραφής της 
επιχείρησης, δ) την άπρακτη πάροδο της προθεσμίας 
της περ. ε' της προηγούμενης παραγράφου. 

3. Η παρ. 5 του προηγούμενου άρθρου εφαρμόζεται 
ανάλογα και στις περιπτώσεις του παρόντος άρθρου. 

ΚΕΦΑΛΑΙΟ Β' 

Νομαρχιακά Μητρώα 

Αρθρο 7 

Εγγραφή σε Νομαρχιακό Μητρώα 

1. Εργοληπτικές επιχειρήσεις οποιοσδήποτε νομικής 
μορφής που δεν είναι εγγεγραμμένες στο Μ.Ε.ΕΠ. μπο¬ 
ρούν να αναλαμβάνουν, είτε ως μεμονωμένες επιχει¬ 
ρήσεις είτε και σε κοινοπραξία μεταξύ τους την κατα¬ 
σκευή μικρών δημοσίων έργων, όπως ορίζεται στο ν. 
1418/1984 και στις κανονιστικές πράξεις που εκδόθηκαν 
προς εκτέλεσή του, εφόσον είναι εγγεγραμμένες στα 
Νομαρχιακά Μητρώα (εφεξής Μητρώα), που τηρούνται 
στη Διεύθυνση Τεχνικών Υπηρεσιών εκάστης Νομαρχι¬ 
ακής Αυτοδιοίκησης (ΔΤΥΝΑ). Κάθε επιχείρηση μπορεί 
να γραφεί στα Μητρώα μιας μόνο Νομαρχιακής Αυτο¬ 
διοίκησης. Ειδικότερα η εγγραφή σε οποιαδήποτε από 
τα Μητρώα που τηρούνται στις Ν.Α. του Νομού Αττικής 
θεωρείται ως εγγραφή για ολόκληρο το Νομό. 

2. Για την εγγραφή εργοληπτικής επιχείρησης στα 
νομαρχιακά μητρώα απαιτείται: α) η στελέχωσή της 


από πρόσωπα που δικαιούνται εγγραφής σύμφωνα με 
τις κείμενες διατάξεις, β) η απόδειξη εμπειρίας του στε¬ 
λέχους στην κατασκευή αντίστοιχων κατηγοριών έργων 
ή ειδικότερων εργασιών. 

3. Η εγγραφή στα νομαρχιακά μητρώα ισχύει για μια 
τριετία. Μετά τη λήξη της η εγγραφή αναθεωρείται, 
με ανάλογη εφαρμογή του άρθρου 4 της παρούσας. Η 
εγγεγραμμένη επιχείρηση δικαιούται να λαμβάνει μέρος 
σε διαγωνισμούς και να εκτελεί έργα στο νομό της 
εγγραφής και σε ένα γειτονικό, που δηλώνεται από 
την ίδια κατά την εγγραφή ή την ανανέωση. Ως γει¬ 
τονικοί Νομοί για την εφαρμογή της διάταξης αυτής 
θεωρούνται και οι γεωγραφικά πλησιέστεροι νησιωτικοί 
ή παραθαλάσσιοι Νομοί. 

4. Γ ια την εγγραφή και αναθεώρηση εγγραφής στα 
μητρώα υποβάλλεται αίτηση της ενδιαφερόμενης επι¬ 
χείρησης και αποφασίζει το Νομαρχιακό Συμβούλιο Δη¬ 
μοσίων Έργων της ΝΑ, ύστερα από σχετική εισήγηση 
της αρμόδιας για την τήρηση των Μητρώων υπηρε¬ 
σίας. Η αίτηση συνοδεύεται με πιστοποιητικά εκτέλε¬ 
σης έργων και λοιπά στοιχεία που αποδεικνύουν την 
εμπειρία της επιχείρησης και την ύπαρξη των λοιπών 
προϋποθέσεων εγγραφής. Ειδικά για την αναθεώρηση 
εγγραφής τα αποδεικτικά εμπειρίας αφορούν την τε¬ 
λευταία τριετία. 

5. Η βεβαίωση εγγραφής περιλαμβάνει: α) τα στοιχεία 
της επιχείρησης και του προσώπου που την στελεχώ¬ 
νει, β) το χρόνο ισχύος της βεβαίωσης, γ) τους Νομούς 
στους οποίους μπορεί να δραστηριοποιείται και δ) Τις 
κατηγορίες των έργων ή εργασιών που μπορεί να ανα¬ 
λαμβάνει. 

6. Οι εγγεγραμμένες στα νομαρχιακά μητρώα ατο¬ 
μικές επιχειρήσεις διαγράφονται αυτοδίκαια σε περί¬ 
πτωση θανάτου, συνταξιοδότησης του αυτοπροσώπως 
ασκούντος την επιχείρηση, ή μη υποβολής εμπρόθεσμης 
αίτησης για αναθεώρηση της εγγραφής. 

Αρθρο 8 

Συμμετοχή στις δημοπρασίες - Όρια προϋπολογισμού 

1. Γ ια τη συμμετοχή στις διαδικασίες ανάθεσης έργων, 
οι εγγεγραμμένες στα νομαρχιακά μητρώα επιχειρήσεις 
προσκομίζουν την πρωτότυπη βεβαίωση εγγραφής και 
βεβαίωση της εργοληπτικής οργάνωσης στην οποία 
ανήκουν, ότι εξόφλησαν τις εισφορές τους σ’ αυτήν. Δεν 
επιτρέπεται η κοινοπραξία μεταξύ επιχειρήσεων εγγε¬ 
γραμμένων στα Νομαρχιακά Μητρώα και στο Μ.Ε.ΕΠ. 

2. Μικρά έργα υπό την έννοια της παραγράφου 1 του 
άρθρου 15 ν. 1418/1984 (ΦΕΚ Α' 23), των οποίων την κατα¬ 
σκευή μπορούν να αναλαμβάνουν οι εγγεγραμμένες στα 
νομαρχιακά μητρώα επιχειρήσεις είναι τα ακόλουθα: 

α)Έργα κατηγοριών του ΜΕΕΠ με προϋπολογισμό μέ¬ 
χρι του ποσού των 21.000 ΕΥΡΩ που αντιστοιχούν στην 
ειδικότητα των σπουδών των εργοδηγών πτυχιούχων 
των μέσων Τεχνικών Σχολών, που καταργήθηκαν με το 
ν. 576/1977 και οι οποίοι έχουν τριετή κατασκευαστική 
εμπειρία από τη λήψη του πτυχίου τους. Το όριο αυξάνε¬ 
ται στα ποσά των 33.000 ΕΥΡΩ, 45.000 ΕΥΡΩ και 56.000 
ΕΥΡΩ μετά τη συμπλήρωση εξαετίας, εννεαετίας και 
δωδεκαετίας από τη λήψη του πτυχίου αντίστοιχα. 

β) Οι επιχειρήσεις που ασκούνται από κατόχους σχε¬ 
τικών αδειών, οι οποίοι έχουν τουλάχιστον τριετή κα¬ 
τασκευαστική εμπειρία, ύστερα από τη λήψη της άδειας 
μπορούν να αναλάβουν έργα κατηγοριών του Μ.Ε.ΕΠ. 

που αντιστοιχούν στις άδειες και σε προϋπολογισμό 
μέχρι ποσού 18.000 ΕΥΡΩ. Το χρηματικό αυτό όριο αυξά¬ 
νεται μέχρι ποσού 30.000 ΕΥΡΩ ή 42.000 ΕΥΡΩ ή 53.000 
ΕΥΡΩ, όταν έχουν ή αποκτήσουν εξαετή, εννεαετή ή 
δωδεκαετή κατασκευαστική εμπειρία, αντίστοιχα, από 
τη λήψη της άδειας. 

γ) Οι επιχειρήσεις που ασκούνται από εμπειροτέ¬ 
χνες, που έχουν τουλάχιστον πενταετή κατασκευαστι¬ 
κή εμπειρία, μπορούν να αναλάβουν έργα κατηγοριών 
του ΜΕΕΠ που αντιστοιχούν στην εμπορία τους και σε 
προϋπολογισμό μέχρι ποσού 18.000 ΕΥΡΩ. Το χρημα¬ 
τικό αυτό όριο αυξάνεται μέχρι ποσού 30.000 ΕΥΡΩ 
42.000 ΕΥΡΩ ή 53.000 ΕΥΡΩ, όταν έχουν ή αποκτήσουν 
οκταετή, ενδεκαετή ή δεκατετραετή κατασκευαστική 
εμπειρία αντίστοιχα. 

2. Οι διατάξεις του άρθρου αυτού εφαρμόζονται ανά¬ 
λογα και για επιχειρήσεις που ασκούνται από υπομη¬ 
χανικούς ή πτυχιούχους ΤΕΙ και ΚΑΤΕΕ μετά τριετία 
από τη λήψη του πτυχίου. Για τις επιχειρήσεις αυτές 
ισχύα ως όριο προϋπολογισμού έργων που μπορούν να 
αναλάβουν τα 47.000 ΕΥΡΩ. 

Άρθρο 9 

Υποχρεώσεις υπηρεσιών για ενημέρωση 
των Νομαρχιακών Μητρώων 

1. Κάθε φορέας του δημόσιου τομέα που εκτελεί έργο 
με ανάδοχο - επιχείρηση γραμμένη σε Νομαρχιακό Μη¬ 
τρώο, υποχρεούται στο τέλος του έργου, να διαβιβάζει 
στην Δ/νση Τεχνικών Υπηρεσιών που έχει εκδώσει τη 
βεβαίωση εγγραφής της επιχείρησης βεβαίωση για την 
καλή και έντεχνη εκτέλεση του έργου. 

Ιδίως υποχρεούται να αναφέρει: α) έκπτωση του 
αναδόχου, β) χορήγηση παράτασης χωρίς αναθεώρη¬ 
ση, γ) κακοτεχνία για την οποία τηρήθηκε η διαδικασία 
αποκατάστασης του άρθρου 46 του π.δ. 609/1985, ή έγι¬ 
νε σχετική σημείωση σε Πρωτόκολλο Προσωρινής Πα¬ 
ραλαβής. Η υπηρεσία που τηρεί το Νομαρχιακό Μητρώο 
υποχρεούται να ζητά πληροφορίες από τους φορείς που 
εκτέλεσαν έργο με ανάδοχο επιχείρηση γραμμένη στο 
Μητρώο, εφόσον οι φορείς δεν αποστείλουν οίκοθεν τα 
στοιχεία αυτό. Παραλείψεις των αρμοδίων υπαλλήλων 
για συμμόρφωση στις υποχρεώσεις αυτές αποτελούν 
πειθαρχικό παράπτωμα. 

2. Τα στοιχεία της προηγούμενης παραγράφου κα- 
ταχωρούνται στο νομαρχιακό μητρώο και λαμβάνονται 
υπόψη κατά την κρίση επί της αιτήσεως ανανέωσης 
της εγγραφής. 

Άρθρο 10 

Τροποποίηση υπουργικών αποφάσεων 

1. Το πρώτο εδάφιο της παρ. 6 του άρθρου 17 της από¬ 
φασης ΕΔ, 2α/01/27/Φ.Ν. 294/18/29.3.1985 του Υπουργού 
Δημοσίων Έργων (ΦΕΚ 170Β') τροποποιείται ως ακο¬ 
λούθως: 

«Στους τεχνικούς γενικά, ανεξάρτητα από τον τίτλο 
σπουδών, που εγγράφονται στην Α' ή Β' βαθμίδα Μ.Ε.Κ., 
αλλά έχουν πλεονάζουσα προϋπηρεσία σε κατασκευή 
επίβλεψη ή μελέτη, επιτρέπεται να επικαλεσθούν την 
πείρα που προκύπτει από την προϋπηρεσία τους για την 
προαγωγή μέχρι την Γ' βαθμίδα, μετά από παραμονή 
δύο χρόνων στην Α' και δύο χρόνων στη Β' βαθμίδα». 

2. Η διάταξη της 1ης παραγράφου ισχύει ανεξαρτήτως 
του χρόνου εγγραφής στο Μ.Ε.Κ. 


3. Το δεύτερο εδάφιο της παρ. 2 του άρθρου 1 της 
απόφασης Δ15/οικ/24298/28.7.2005 του Υπουργού Περι¬ 
βάλλοντος, Χωροταξίας και Δημοσίων Έργων, τροπο¬ 
ποιείται ως ακολούθως: 

«Εφόσον ο αναγραφόμενος στα αποδεικτικά φορολο¬ 
γικής και ασφαλιστικής ενημερότητας χρόνος ισχύος 
τους έχει λήξει κατά τη διάρκεια ισχύος της Ενημερό¬ 
τητας Πτυχίου, οι διαγωνιζόμενοι υποβάλλουν πλέον της 
Ε.Π. υπεύθυνη δήλωση ότι είναι φορολογικά ή/και ασφα¬ 
λιστικά ενήμεροι και εφόσον αναδειχθούν ανάδοχοι υφί- 
στανται έλεγχο από την Επιτροπή του Διαγωνισμού, ή 
την Επιτροπή Εισήγησης για Ανάθεση στην περίπτωση 
υποβολής προσφοράς κατά τα συστήματα των άρθρων 
10,12 και 13 του π.δ. 609/1985, για την επαλήθευση της 
ενημερότητας τους, σύμφωνα με τις διατάξεις της παρ. 
2 του άρθρου 1 του ν. 3263/2004 (ΦΕΚ Α' 179)». 

4. Το 2° εδάφιο της παρ. 4 του άρθρου 1 της απόφασης 
Δ15/οικ/24298/28.7.2005 του Υπουργού Περιβάλλοντος, Χωρο¬ 
ταξίας και ΔημοσίωνΈργων τροποποιείται ως ακολούθως: 

«Με την αίτηση συνυποβάλλονται τα δικαιολογητικά 
του άρθρου 2, τα οποία πρέπει να φέρουν χρόνο έκδο¬ 
σης εντός των τελευταίων τριάντα (30) ημερών, πριν 
την υποβολή της αίτησης, αλλιώς η υπηρεσία τήρησης 
του ΜΕΕΠ ζητεί νέα.» 

Αρθρο 11 

Τελικές διατάξεις 

1. Η απόφαση αυτή ισχύει από την 1η Φεβρουάριου 2006, 
εκτός αν ορίζεται διαφορετικό στις παρακάτω διατάξεις. 

2. Τα ισχύοντα κατά τη δημοσίευση της παρούσας 
πτυχία εξακολουθούν να ισχύουν για όλες τις συνέπειες 
τους, μέχρις ότου απαιτηθεί η για οποιονδήποτε λόγο 
αντικατάστασή τους. Μέχρι να εκδοθεί νέο πτυχίο κατ’ 
εφαρμογή των διατάξεων της παρούσας η αντικατάστα¬ 
ση ή αποχώρηση στελέχους συνεπάγεται την έκδοση 
νέας βεβαίωσης εγγραφής. 

3. Οι διατάξεις του άρθρου 10 ισχύουν από τη δημο¬ 
σίευση της απόφασης στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Φ.821/145Α/5917/Ζ1 (2) 

Καθορισμός αποζημίωσης του Προέδρου, των Μελών, 
του Εισηγητή και του Γραμματέα των Ειδικών Πεντα¬ 
μελών Υπηρεσιακών Συμβουλίων Α/θμιας και Β/θμι- 
ας Εκπ/σης (Ε.Π.Υ.Σ.Π.Ε. - Ε.Π.Υ.Σ.Δ.Ε.) της Ο.Δ. Γερ¬ 
μανίας. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 15 του άρθρου 9 ν. 2817/2000 
(ΦΕΚ 78 τ.Α'/14.3.2000, τ.Α') «Εκπαίδευση ατόμων με ει¬ 
δικές εκπαιδευτικές ανάγκες και άλλες διατάξεις». 

2. Την υπ’ αριθμ. 37876/ΣΤ5 (ΦΕΚ 608/26.4.2004 τ.Β') 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων» Καθορισμός αρ¬ 
μοδιοτήτων Υφυπουργών του ΥΠ.Ε.Π.Θ.». 

3. Τα άρθρα 158-163 του ν. 2683/1999 (ΦΕΚ19 Τ.Α79.2.1999) 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.ΠΔΔ. και άλλες 
διατάξεις» όπως έχουν τροποποιηθεί ή συμπληρωθεί. 

4. Τις διατάξεις των άρθρων 13-15 του ν. 2690/1999 
(ΦΕΚ 45 τ.Α79.3.1999) «Κύρωση του Κώδικα Διοικητικής 
Διαδικασίας και άλλες διατάξεις». 

5. Το άρθρο 40 του ν.849/1978 όπως συμπληρώθηκε 
με το άρθρο 8 του ν.2129/1993. 

6. Τις διατάξεις του άρθρου 17 του ν. 3205/2003 (ΦΕΚ 
297 τ.Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου ....». 

7. Τις υπ’ αριθμ. Φ.821.4/2963 Ν/13046/Ζ1/15.11.2004 
υπουργική απόφαση περί «Συγκρότηση Ειδικών Πεντα¬ 
μελών Υπηρεσιακών Συμβουλίων Ο.Δ. Γερμανίας όπως 
τροποποιήθηκε με την Φ.821/1621 Σ/68566/Ζ1/8.7.2005 
όμοια απόφαση και όπως αυτή ισχύει εκάστοτε. 

8. Την ανάγκη ενίσχυσης της εύρυθμης και αποτελε¬ 
σματικής λειτουργίας των εν λόγω Υπηρεσιακών Συμ¬ 
βουλίων και της διευκόλυνσης του έργου τους. 

9. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολο¬ 
γισμού, η οποία θα καλυφθεί με σχετική πρόβλεψη στον 
τακτικό προϋπολογισμό του ΥΠ.Ε.Π.Θ., αποφασίζουμε: 

Καθορίζουμε την αποζημίωση του Προέδρου, των Με¬ 
λών, του Εισηγητή και του Γραμματέα των Ειδικών Πε¬ 
νταμελών Υπηρεσιακών Συμβουλίων Α/θμιας και Β/θμιας 
Εκπ/σης της Ο.Δ. Γερμανίας (Ε.Π.Υ.Σ.Π.Ε. - Ε.Π.Υ.Σ.Δ.Ε.) 
σε 41,30 Ευρώ (€) και όπως αυτό αναπροσαρμόζεται 
εκάστοτε, για τον καθένα και ανά συνεδρίαση και μέχρι 
50 συνεδριάσεις το χρόνο. 

Η εν λόγω αποζημίωση καταβάλλεται μόνο εάν οι 
συνεδριάσεις γίνονται εκτός του κανονικού ωραρίου 
εργασίας. 

Σε περίπτωση που το Υπηρεσιακό Συμβούλιο συνεδρι¬ 
άζει ως πειθαρχικό όργανο, το μέλος που εκτελεί χρέη 
εισηγητή λαμβάνει μόνο την αποζημίωση που δικαιούται 
ως μέλος. 

Η ισχύς της απόφασης αυτή αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 2164/81 (3) 

Σύσταση και συγκρότηση δμελούς Επιτροπής Διενέρ¬ 
γειας, Αξιολόγησης και Εισήγησης για Ανάθεση του 
Ανοικτού Δημόσιου Διεθνούς Διαγωνισμού του έρ¬ 
γου «ΟΛΟΚΛΗΡΩΜΕΝΟ ΠΡΟΓΡΑΜΜΑ ΤΟΥΡΙΣΤΙΚΗΣ 
ΠΡΟΒΟΛΗΣ ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ» 
που προκηρύχθηκε με την υπ’ αριθμ. 5089/27.10.2005 
Απόφαση του Γ ενικού Γ ραμματέα Περιφέρειας Δυ¬ 
τικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την «Κυβέρνηση και τα κυβερνητικά όργανα» 


που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

2. Το ν. 2860/2000 «Διαχείριση, Παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/Α/14.11.2000) και ιδίως το άρθρο 
4 αυτού, όπως τροποποιήθηκε με το άρθρο 17 του ν. 
3193/2003 (ΦΕΚ 266/Α/20.11.2003). 

3. Το ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις (ΦΕΚ 107/τ.Α./30.5.1997). 

4. Το π.δ. 346/1998 (ΦΕΚ 230/Α/12.10.1998) «Προσαρμογή 
της Ελληνικής νομοθεσίας για τις δημόσιες συμβάσεις 
υπηρεσιών προς τις διατάξεις της Οδηγίας 92/50/ΕΟΚ 
του Συμβουλίου της 18ης Ιουλίου 1998», όπως τροπο¬ 
ποιήθηκε με το π.δ. 18/2000 (ΦΕΚ 15/Α/3.2.2000) κατ’ 
εφαρμογή της Οδηγίας 97/52 (Ε.Ε1 328/28.11.1997). 

5. Την από 8.12.2000 κοινή υπουργική απόφαση υπ’ 
αριθμ. 41542/ΓΚΠΣ 277 (ΦΕΚ 1501/Β/8.12.2000) «Σύσταση 
Υπηρεσίας Διαχείρισης Επιχειρησιακού Επιχειρησιακού 
Προγράμματος Δυτικής Μακεδονίας». 

6. Το π.δ. 4/2002 (ΦΕΚ 3/Α/14.1.2002) «Εκτέλεση ενερ¬ 
γειών Τεχνικής Βοήθειας - Στήριξης και Διαχείριση των 
αντίστοιχων πόρων». 

7. Τον οδηγό διαδικασιών και επιλέξιμων ενεργειών 
Τεχνικής Βοήθειας - Στήριξης Κ.Π.Σ. 2000 - 2006 και 
Επιχειρησιακών Προγραμμάτων. 

8. Το εγκριθέν ετήσιο (2005) πρόγραμμα Τ εχνικής Βοήθει¬ 
ας της Ειδικής Υπηρεσίας Διαχείρισης Ε.Π. Δυτικής Μακε¬ 
δονίας από το Υπουργείο Οικονομίας και Οικονομικών. 

9. Την υπ’ αριθμ. 1269/27.2.2004 απόφαση Ένταξης 
της Πράξης «Ολοκληρωμένο πρόγραμμα τουριστικής 
προβολής της Περιφέρειας Δυτικής Μακεδονίας», που 
εντάσσεται στην κατηγορία 4.5.2. «Οριζόντιες Δράσεις 
Προώθησης Τουριστικών Δραστηριοτήτων», του μέτρου 
4.5. «Ανάπτυξη Υποδομών & Προώθηση Τουριστικών 
Δραστηριοτήτων», του άξονα 4 «Αναδιάρθρωση τοπι¬ 
κής οικονομίας και ενίσχυση της εξωστρέφειας», όπως 
αυτή τροποποιήθηκε με τις υπ’ αριθμ. 4696/28.7.2004 και 
6898/16.8.2005 όμοιες αποφάσεις. 

10. Την υπ’ αριθμ.. 5089/27.10.2005 απόφαση του Γενι¬ 
κού Γραμματέα Περιφέρειας Δυτικής Μακεδονίας για 
την προκήρυξη Ανοικτού Δημόσιου Διεθνή Διαγωνισμού 
με κλειστές προσφορές και κριτήριο επιλογής τη συμ- 
φερότερη προσφορά, για την επιλογή αναδοχών του 
έργου «Ολοκληρωμένο πρόγραμμα τουριστικής προβο¬ 
λής της Περιφέρειας Δυτικής Μακεδονίας», στο πλαίσιο 
του ΠΕΠ Δυτικής Μακεδονίας 2000 - 2006. 

11. Την ανάγκη συγκρότησης της Επιτροπής Διενέργει¬ 
ας, Αξιολόγησης και Εισήγησης για Ανάθεση του Ανοι¬ 
κτού Δημόσιου Διεθνούς Διαγωνισμού του έργου «ΟΛΟ¬ 
ΚΛΗΡΩΜΕΝΟ ΠΡΟΓΡΑΜΜΑ ΤΟΥΡΙΣΤΙΚΗΣ ΠΡΟΒΟΛΗΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ», αποφασίζουμε: 

Τη σύσταση και συγκρότηση δμελούς Επιτροπής Διε¬ 
νέργειας, Αξιολόγησης και Εισήγησης για Ανάθεση του 
Ανοικτού Δημόσιου Διεθνούς Διαγωνισμού του έργου 
«ΟΛΟΚΛΗΡΩΜΕΝΟ ΠΡΟΓΡΑΜΜΑ ΤΟΥΡΙΣΤΙΚΗΣ ΠΡΟΒΟ¬ 
ΛΗΣ ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ». 

Την Επιτροπή αποτελούν οι κάτωθι: 

Τακτικά Μέλη: 

Πρόεδρος: Κουτσοτόλης Χρήστος, υπάλληλος κλάδου 
ΠΕ Διοικητικού-Οικονομικού με βαθμό Α' 

Μέλη: 

1. Κωτούλας Βασίλειος, υπάλληλος κλάδου ΠΕ Διοι- 
κητικού-Οικονομικού με βαθμό Α' 

2. Μυρωτής Κων/νος, υπάλληλος κλάδου ΠΕ Διοικητι- 
κού-Οικονομικού με βαθμό Α' 

3. Σαββοπούλου Ξανθή, υπάλληλος κλάδου ΠΕ Αρχαι¬ 
ολόγων με βαθμό Α' 

4. Τζούτζος Νικόλαος, υπάλληλος κλάδου ΠΕ Μηχα¬ 
νικών με βαθμό Γ' 

Αναπληρωματικά Μέλη: 

1. Γκαντούτσιου Σταυρούλα, υπάλληλος κλάδου 
ΠΕΔιοικητικού-Οικονομικού με βαθμό Α 

2. Μποσταντζόγλου Αντώνιος, υπάλληλος κλάδου ΠΕ 
Μηχανικών με βαθμό Β' 

Γ ραμματεία: 

Κυρατσού Αικατερίνη, υπάλληλος κλάδου ΠΕ Διοικη- 
τικού-Οικονομικού με βαθμό Γ', 

αναπληρωτής: 

Καμπουρίδης Νίκος, υπάλληλος κλάδου ΔΕ Διοικητι¬ 
κών Γ ραμματέων 

2. Η Επιτροπή Διενέργειας, Αξιολόγησης και Εισήγη¬ 
σης για Ανάθεση έχει την καθ’ ολοκληρίαν ευθύνη για 
το σύνολο των αρμοδιοτήτων που προβλέπονται από 
την Αναλυτική Προκήρυξη του Διαγωνισμού. 

3. Το έργο της Επιτροπής θα διεκπεραιωθεί σε ώρες 
εντός και εκτός ωραρίου εργασίας των υπαλλήλων - με¬ 
λών της επιτροπής, μέχρι πενήντα (50) συνεδριάσεις 
κατ’ ανώτατο όριο, είναι αμειβόμενο και βαρύνει τους 
πόρους της Εθνικής Τεχνικής Βοήθειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 10 Ιανουάριου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. 3536/178 (4) 

Τροποποίηση της υπ’ αριθμ. 2164/81/10.1.2005 απόφασης 
του Γενικού Γραμματέα Δυτικής Μακεδονίας περί 
σύστασης και συγκρότησης δμελούς Επιτροπής Δι¬ 
ενέργειας, Αξιολόγησης και Εισήγησης για Ανάθε¬ 
ση του Ανοικτού Δημόσιου Διεθνούς Διαγωνισμού 
του έργου «ΟΛΟΚΛΗΡΩΜΕΝΟ ΠΡΟΓΡΑΜΜΑ ΤΟΥΡΙ¬ 
ΣΤΙΚΗΣ ΠΡΟΒΟΛΗΣ ΠΕΡΙΦΕΡΕΙΑΣ ΔΥΤΙΚΗΣ ΜΑΚΕ¬ 
ΔΟΝΙΑΣ» που προκηρύχθηκε με την υπ’ αριθμ. 5089/ 
27.10.2005 απόφαση του Γ ενικού Γ ραμματέα Δυτικής 
Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την «Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

2. Το ν. 2860/2000 «Διαχείριση, Παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/Α/14.11.2000) και ιδίως το άρθρο 


4 αυτού, όπως τροποποιήθηκε με το άρθρο 17 του ν. 
3193/2003 (ΦΕΚ 266/Α/20.11.2003). 

3. Το ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις (ΦΕΚ 107/τ.Α./30.5.1997). 

4. Το π.δ. 346/1998 (ΦΕΚ 230/Α/12.10.1998) «Προσαρμογή 
της Ελληνικής νομοθεσίας για τις δημόσιες συμβάσεις 
υπηρεσιών προς τις διατάξεις της Οδηγίας 92/50/ΕΟΚ 
του Συμβουλίου της 18ης Ιουλίου 1998», όπως τροπο¬ 
ποιήθηκε με το π.δ. 18/2000 (ΦΕΚ 15/Α/3.2.2000) κατ’ 
εφαρμογή της Οδηγίας 97/52 (Ε.Ε1 328/28.11.1997). 

5. Την από 8.12.2000 κοινή υπουργική απόφαση υπ’ 
αριθμ. 41542/ΓΚΠΣ 277 (ΦΕΚ 1501/Β/8.12.2000) «Σύσταση 
Υπηρεσίας Διαχείρισης Επιχειρησιακού Επιχειρησιακού 
Προγράμματος Δυτικής Μακεδονίας». 

6. Το π.δ. 4/2002 (ΦΕΚ 3/Α/14.1.2002) «Εκτέλεση ενερ¬ 
γειών Τεχνικής Βοήθειας - Στήριξης και Διαχείριση των 
αντίστοιχων πόρων». 

7. Τον οδηγό διαδικασιών και επιλέξιμων ενεργειών 
Τεχνικής Βοήθειας - Στήριξης Κ.Π.Σ. 2000 - 2006 και 
Επιχειρησιακών Προγραμμάτων. 

8. Το εγκριθέν ετήσιο (2005) πρόγραμμα Τεχνικής 
Βοήθειας της Ειδικής Υπηρεσίας Διαχείρισης Ε.Π. Δυ¬ 
τικής Μακεδονίας από το Υπουργείο Οικονομίας και 
Οικονομικών. 

9. Την υπ’ αριθμ. 1269/27.2.2004 απόφαση Ένταξης 
της Πράξης «Ολοκληρωμένο πρόγραμμα τουριστικής 
προβολής της Περιφέρειας Δυτικής Μακεδονίας», που 
εντάσσεται στην κατηγορία 4.5.2. «Οριζόντιες Δράσεις 
Προώθησης Τουριστικών Δραστηριοτήτων», του μέτρου 
4.5. «Ανάπτυξη Υποδομών και Προώθηση Τουριστικών 
Δραστηριοτήτων», του άξονα 4 «Αναδιάρθρωση τοπι¬ 
κής οικονομίας και ενίσχυση της εξωστρέφειας», όπως 
αυτή τροποποιήθηκε με τις υπ’ αριθμ. 4696/28.7.2004 και 
6898/16.8.2005 όμοιες αποφάσεις. 

10. Την υπ’ αριθμ.. 5089/27.10.2005 απόφαση του Γενι¬ 
κού Γραμματέα Περιφέρειας Δυτικής Μακεδονίας για 
την προκήρυξη Ανοικτού Δημόσιου Διεθνή Διαγωνισμού 
με κλειστές προσφορές και κριτήριο επιλογής τη συμ- 
φερότερη προσφορά, για την επιλογή αναδοχών του 
έργου «Ολοκληρωμένο πρόγραμμα τουριστικής προβο¬ 
λής της Περιφέρειας Δυτικής Μακεδονίας», στο πλαίσιο 
του ΠΕΠ Δυτικής Μακεδονίας 2000 - 2006. 

11. Την υπ’ αριθμ. 2164/81/10.1.2006 απόφαση μας περί 
σύστασης και συγκρότησης δμελούς Επιτροπής Διε¬ 
νέργειας, Αξιολόγησης και Εισήγησης για Ανάθεση του 
Ανοικτού Δημόσιου Διεθνούς Διαγωνισμού του έργου 
«ΟΛΟΚΛΗΡΩΜΕΝΟ ΠΡΟΓΡΑΜΜΑ ΤΟΥΡΙΣΤΙΚΗΣ ΠΡΟΒΟ¬ 
ΛΗΣ ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ» που προ¬ 
κηρύχθηκε με την υπ’ αριθμ. 5089/27.10.2005 απόφαση 
Γ ενικού Γ ραμματέα Περιφέρειας Δυτικής Μακεδονίας. 

12. Την ανάγκη τροποποίησης της ανωτέρω υπό 12 
απόφασης, αποφασίζουμε: 

Την τροποποίηση της υπ’ αριθμ. 2164/81/10.1.2006 από¬ 
φασής μας ως προς τα τακτικά μέλη της Επιτροπής 
και αντικαθιστούμε τον Κωτούλα Βασίλειο, υπάλληλο 
κλάδου ΠΕ Διοικητικού-Οικονομικού με βαθμό Α' με τον 
Πελτέκη Αναστάσιο, υπάλληλο κλάδου ΠΕ Γεωτεχνικών 
με βαθμό Α'. 

Τα τακτικά μέλη της Επιτροπής αποτελούν οι κά¬ 
τωθι: 

Τακτικά Μέλη: 

Πρόεδρος: Κουτσοτόλης Χρήστος, υπάλληλος κλάδου 
ΠΕ Διοικητικού-Οικονομικού με βαθμό Α' 

Μέλη: 

1. Μυρωτής Κων/νος, υπάλληλος κλάδου ΠΕ Διοικητι- 
κού-Οικονομικού με βαθμό Α' 

2. Σαββοπούλου Ξανθή, υπάλληλος κλάδου ΠΕ Αρχαι¬ 
ολόγων με βαθμό Α' 

3. Πελτέκης Αναστάσιος, υπάλληλος κλάδου ΠΕ Γεω- 
τεχνικών με βαθμό Α' 

4. Τζούτζος Νικόλαος, υπάλληλος κλάδου ΠΕ Μηχα¬ 
νικών με βαθμό Γ' 

Κατά τα λοιπά ισχύει η υπ’ αριθμ. 2164/81/10.1.2006 
απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 13 Ιανουάριου 2005 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

(5) 

Χορήγηση άδειας άσκησης επαγγέλματος Κοινωνικού Λει¬ 
τουργού στη Σταυριανάκου Σταυρούλα του Πέτρου. 

Ο ΝΟΜΑΡΧΗΣ ΠΕΙΡΑΙΑ 

Με την υπ’ αριθμ. 7973/10.1.2006 απόφαση του Νομάρχη Πει¬ 
ραιά χορηγείται στη Σταυριανάκου Σταυρούλα του Πέτρου 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 
Ο Αντινομάρχης 
ΒΑΣ. ΒΑΛΣΑΜΑΚΗΣ 

